CELEX: 32021D0506(01)
Language: et
Date: 2020-12-09 00:00:00
Title: Otsusnr H11, 9. detsember 2020, määruse (EÜ) nr 987/2009 artiklites 67 ja 70 ning otsuses nr S9 osutatud tähtaegade pikendamise kohta COVID-19 pandeemia tõttu (EMPs ja EÜ-Šveitsi kokkuleppe raames kohaldatav tekst) 2021/C 170/04

6.5.2021   
            
            
               ET
            
            
               Euroopa Liidu Teataja
            
            
               C 170/4
            
         
      OTSUSnr H11,
      
      9. detsember 2020,
      määruse (EÜ) nr 987/2009 artiklites 67 ja 70 ning otsuses nr S9 osutatud tähtaegade pikendamise kohta COVID-19 pandeemia tõttu
      (EMPs ja EÜ-Šveitsi kokkuleppe raames kohaldatav tekst)
      (2021/C 170/04)
      SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
      võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt tegeleb halduskomisjon kõigi määrusest (EÜ) nr 883/2004 ning Euroopa Parlamendi ja nõukogu 16. septembri 2009. aasta määrusest (EÜ) nr 987/2009 tulenevate haldus- ja tõlgendusküsimustega (2),
      võttes arvesse määruse (EÜ) nr 883/2004 artiklit 35 ja artikli 65 lõiget 8 ning määruse (EÜ) nr 987/2009 artikleid 67 ja 70,
      võttes arvesse Euroopa Kohtu praktikat, mille kohaselt võib isik vääramatule jõule tugineda juhul, kui ta ei ole seadusest tulenevaid kohustusi täitnud tema tahtest sõltumatute ebatavaliste ja ettenägematute asjaolude tõttu, mille tagajärgi ei oleks kogu rakendatavale hoolsusele vaatamata olnud võimalik ära hoida (vt Euroopa Kohtu 13. juuli 1995. aasta otsus kohtuasjas C-391/93: Perrotta, EU:C:1995:240),
      ning arvestades järgmist:
      
                  (1)
               
               
                  COVID-19 puhangu põhjustatud kriisi tagajärjed on liikmesriike mõjutanud enneolematul viisil. Kriis pärsib märkimisväärselt liikmesriikide pädevate asutuste harjumuspärast töökorraldust ja tekitab erandliku olukorra, kus tagasimaksete korda ei ole võimalik tavapäraselt rakendada.
               
            
                  (2)
               
               
                  Määruse (EÜ) nr 987/2009 artiklites 67 ja 70 sätestatud tagasimaksete korra kohaldamisel tuleb arvestada olukorra ainulaadsusega.
               
            
                  (3)
               
               
                  Võttes arvesse, et COVID-19 puhang on liikmesriike ja nende pädevaid asutusi seni erinevalt mõjutanud ja et haiguspuhangu edasist arengut ei ole veel võimalik prognoosida, tuleb olukorda pidevalt jälgida. Vajaduse korral tuleks käesolevat otsust vastavalt muuta ja lubada liikmesriikidel omavahel täiendavaid kokkuleppeid sõlmida,
               
            ON TEINUD JÄRGMISE OTSUSE:
      
                  1.
               
               
                  Kõiki määruse (EÜ) nr 987/2009 artiklites 67 ja 70 ning otsuses nr S9 sätestatud nõuete esitamise ja tasaarveldamise tähtaegu, mis lõpevad ajavahemikus 1. veebruar 2020 kuni 30. juuni 2021 (kaasa arvatud), pikendatakse kuue kuu võrra.
               
            
                  2.
               
               
                  Käesoleva otsusega asendatakse 17. juuni 2020. aasta otsus nr H9 (3).
               
            
                  3.
               
               
                  Käesolev otsus avaldatakse Euroopa Liidu Teatajas. Määrust kohaldatakse alates 10. detsembrist 2020
               
            
         
            
               Halduskomisjoni esimees
            
            Moira KETTNER
         
      
      
         (1)  ELT L 166, 30.4.2004, lk 1
      
      
         (2)  ELT L 284, 30.10.2009, lk 1
      
      
         (3)  ELT C 259, 7.8.2020, lk 9.